
Техническа спецификация
	№
	Наименование на актива
	К-во
	Минимални технически и/или функционални характеристики²

	1.
	Възлагане на научни изследвания - изграждане и тестване на прототип
	1 бр.
	Извършване на научноизследователска и експериментално-развойна дейност, включваща изграждане, изпитване и валидация на прототип на иновативна услуга за създаване на дигитален близнак и 3D визуализиране на обекти на културно-историческо наследство.
ИЗПЪЛНИТЕЛЯТ СЛЕДВА ДА ОСЪЩЕСТВИ МИНИМУМ СЛЕДНИТЕ ЕТАПИ:
Етап 1: Предварителен анализ
- Анализ и изследване на изискванията към иновативната система;
- Анализ и изследване на технологичните решения, които може да се използват за разработка на иновацията;
- Създаване на план на работа за измервателните дейности на терен. Анализ на рискове и ограничения пред техническата реализация.
Етап 2: Проучване и изследване на алгоритми, модели и услуги за изкуствен интелект и 3D визуализация, с използването на сървърно базирана база данни
- Анализ на подходящи услуги и модели, използващи AI;
- Тестове на различните варианти с тестови данни и сравняване на резултатите;
- Избор на 5 обекта с различно местоположение, обем на заснемане и детайлност. Обектите се класифицират спрямо степента на последваща офис обработка и 3D моделиране. Използват се общоприетите стандарти за определяне степента на детайлност на дигиталния двойник;
- Сравнение на резултатите на избраните обекти на заснемане и обосновка на избора на технология/инструменти за услугата.
Етап 3: Обработка на данни от различни инструменти
- Анализ и класифициране на всички сурови данни от всички системи (UAV, Scan & GO и индустриален скенер), които се разтоварват в предварително създадена конкретна за всяка една от тях директория;
- Обработка на данните от UAV системата с подходящите софтуери за фотограметрия и анализ на точността и изчерпателността на модела. Обработката включва следните подетапи: изравнение на суровите снимки; георефериране чрез наземни марки; създаване на 3D облак от точки; създаване на дигитален модел на терена; създаване на ортофотоизображение на обекта;
- Обработка на данните от сканиращата система Scan & GO и от прикачения към нея ГНСС приемник чрез подходящ софтуер. Обработката включва подетапи: регистрация и георефериране на отделните сканове, обединяването им в един общ облак от точки, филтрация (премахване на ненужна информация от облака от точки като преминаващи коли, хора, ненужна растителност);
- Използване на алгоритми за класификация на отделните обекти, като се групират в слоеве, респективно с отделни класификатори в единната база данни;
- Обосновка на избора на архитектура на базата данни и развойни средства.
Етап 4: Обединение на данните от всички инструменти в софтуерна платформа - разработка на софтуерна архитектура
- Анализ на изискванията към прототипа;
- Анализ на обема от данни и избор на хардуер за съхранение;
- Разработка на софтуерна архитектура на високо и ниско ниво;
- Дефиниция на ограниченията в архитектурата.
Етап 5: Цялостна имплементация и валидация, набелязване на зони за подобрение
- Валидация чрез тестване с референтни данни;
- Валидация на функционалностите чрез ръчно тестване на терен;
- Извършване на тестове в реална среда или с реални данни с тест вход-изход на данни;
- Разписване на зони за подобрение и изготвяне на план-график за отстраняване на повдигнатите проблеми.
Етап 6: Демонстрация и финално тестване
- Демонстрация на финалната версия на прототипа в операционна среда;
- Проверка на зоните за подобрение, повдигнати в предходните етапи.
Етап 7: Документация и предаване на прототипа
- Изготвяне на документация за извършените изследвания и разработки;
- Изготвяне на документация за извършените тестове и резултатите от тях;
- Предаване на приложението, резултатите от измерванията и цялостната документация.
ТЕХНИЧЕСКИ ПАРАМЕТРИ:

- 3D реконструкция: фотограметрия и/или LiDAR – точност до 5 cm RMSE за LiDAR и до 3 cm RMSE за фотограметрия;
- Платформа: уеб-базирано приложение с многопотребителски достъп;
- Визуализация: web-базиран 3D viewer и VR модул;
- База данни: релационна база данни за структурирани метаданни на обектите на културно-историческото наследство;
- AI модул: разпознаване и класификация на архитектурни елементи;
- Инфраструктура: облачно разполагане;
- Формати: OBJ, FBX, IFC, E57, LAS/LAZ и еквивалентни.
ИЗИСКВАНИЯ КЪМ РЕЗУЛТАТИТЕ:

- Да бъде изграден действащ прототип на иновативната услуга за създаване на дигитален близнак и 3D визуализиране на обекти на културно-историческо наследство, успешно демонстриран в операционна среда (TRL 7);
- Да бъде разработена уеб-базирана софтуерна платформа с многопотребителски достъп, 3D viewer и VR модул;
- Да се представи финален технически доклад с резултати от проведените тестове;
- Да се осигури пълен пакет документация – методика, техническо описание, анализи, препоръки.
*заложените технологии с марки и модели може да са еквивалентни.

